Botanička bašta Jevremovac
Botanička bašta Jevremovac je botanička bašta u Srbiji. Ima status spomenika prirode II kategorije i zaštićena je kao spomenik kulture. Ona je zajedno sa Institutom za botaniku nastavna jedinica Biološkog fakulteta u Univerziteta u Beogradu. Botanička bašta pokriva površinu od 4,8183 hektara i na njoj se nalazi oko 1.000 biljnih vrsta, staklena bašta od 500 kvadratnih metara (podignuta 1892. godine), zgrade Instituta za botaniku sa izuzetno vrednim herbarijumom (osnovan 1860) i bibliotekom (osnovana 1853. godine) sa oko 13.000 bibliotečkih jedinica. Botanička bašta se nalazi na nadmorskoj visini od 86,82 m do 99,85 m.